इब्रानी लिपि
हिब्रू लिपि (हिब्रू भाषा: אָלֶף־בֵּית עִבְרִי, आलेफ़–बैथ़ इ'ब़्री) का प्रयोग हिब्रू भाषा सहित अन्य यहूदी भाषाओं को लिखने में होता है। इसे यहूदी लिपि, वर्गाकार लिपि, शिलाखन्द लिपि, या ऐतिहासिक रूप से अरामीयाई लिपि कहते हैं। यीदीश भाषा, लादिनो तथा यहूदी–अरबी यहूदी भाषाएँ इसी में लिखी जाती हैं। इब्रानी लिपि की क्षैतिज अभिविन्यास की दिशा दाएँ से बाएँ की ओर और लम्बवत अभिविन्यास की दिशा ऊपर से नीचे लिखी और पढ़ी जाती है। हिब्रू लिपि के दो रूप प्रयोग किए जाते रहे हैं— मूल इब्रानी लिपि तथा आधुनिक इब्रानी लिपि जो वर्गाकार दिखती है।